<QUEST><TI><TI-INTRO>USTNO VPRAŠANJE <QREF QID="H-2009-0398">H-0398/09</QREF></TI-INTRO><TI-SESSION>v času vprašanj, na delnem zasedanju novembra 2009</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložila <PERSON ID="28463">Frieda Brepoels</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0398">Zadeva: Ruske uvozne dajatve <BRK/></OBJECT><CONTENT><PARA>V odgovoru na pisno vprašanje <ANCHOR ID="1" FAMILY="WQ" TYPE="E" YEAR="2009" NUMBER="4200">E-4200/09</ANCHOR> z dne 25. avgusta 2009 je Komisija priznala, da so ruske oblasti od konca leta 2008 sprejele celo vrsto protekcionističnih ukrepov. Povečanje carin znatno vpliva na izvoz več vrst blaga iz EU, kot so kombajni, osebna vozila, pohištvo in številni kmetijski proizvodi. Nadalje se uvozne dajatve uporabljajo za preprečevanje vstopa evropskim podjetjem v skupna podjetja, kot se je na primer zgodilo pred kratkim, ko sta nizozemsko podjetje Case New Holland in rusko podjetje Kamaz ustanovila skupno podjetje. EU si mora zato še naprej prizadevati za odpravo uvoznih dajatev na vse omenjene proizvode.</PARA><PARA>Katere nadaljnje ukrepe je sedaj Komisija sprejela s tem v zvezi?</PARA><PARA>Kaj je v povezavi s tem vprašanjem prineslo vrhunsko srečanje med EU in Rusijo 18. in 19. novembra 2009?</PARA><PARA>Ruske oblasti naj bi želele pregledati vsa začasna povečanja carin. Ali je že znan končni rezultat?</PARA><PARA>Ali so ruske oblasti pripravljene sodelovati v uradnih posvetovanjih v skladu s členom 16 sporazuma med EU in Rusijo?</PARA><PARA>Kakšna je prihodnja strategija Komisije s tem v zvezi?</PARA></CONTENT></QUEST>