<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2006-0077">O-0077/06</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev. Baroness <PERSON ID="4529">Sarah Ludford</PERSON>, <PERSON ID="23691">Jelko Kacin</PERSON>, <PERSON ID="28262">Henrik Lax</PERSON> in <PERSON ID="28411">Ignasi Guardans Cambó</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0077">Zadeva: Vizumske olajšave za države zahodnega Balkana</OBJECT><CONTENT><PARA>Evropska unija je državam zahodnega Balkana ponudila jasno možnost članstva v EU, sodelovanje s to regijo pa je okrepila v okviru stabilizacijsko-pridružitvenega procesa.</PARA><PARA>Vendar pa vizumske zahteve, ki jih postavlja Evropska unija, resno omejujejo gospodarsko, družbeno in kulturno izmenjavo. Pravila, ki so v veljavi, niso enaka za vse države, posledica tega pa je, da so države zahodnega Balkana danes bolj izolirane kot kdaj koli prej. Državljani nekdanje Jugoslavije so lahko brez omejitev potovali v zahodno Evropo, medtem ko danes 70 % univerzitetnih študentov v Srbiji še ni potovalo zunaj svoje države.</PARA><PARA>Medtem ko je Evropska komisija pripravila številne predloge za pospešitev in razvoj skupne vizumske politike EU, je celotna slika nejasna in ima nemara tudi nasprotni učinek, saj so ukrepi za vizumske olajšave v nasprotju z nedavnimi odločitvami o vključitvi biometričnih podatkov v vizume ter z uveljavljanjem usklajenih in visokih pristojbin za izdajo vizumov v višini 70 EUR.</PARA><PARA>Ali je Svet pripravljen preučiti možnost za nujni pregled vizumske politike v vseh njenih vidikih, vključno z ukrepi za lažji dostop do vizumov za države zahodnega Balkana, glede na dejstvo, da sta Avstrija, ki zaključuje predsedovanje EU, in Finska, ki ga prevzema, pripisali prednostni pomen razvoju odnosov z državami zahodnega Balkana?</PARA><PARA>Ali se Svet strinja s trditvijo, da mora politika vizumov temeljiti na pristopu, s katerim se postopoma zmanjšujejo omejitve v zvezi s potovanji, in si prizadeva uresničiti svoj dolgoročni cilj, da bi vsem državljanom zahodnega Balkana omogočil potovanja brez vizumov?</PARA></CONTENT></QUEST>