<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0177">O-0177/2010</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28514">Kyriacos Triantaphyllides</PERSON>, <PERSON ID="96748">Cornelis de Jong</PERSON>, <PERSON ID="96852">Cornelia Ernst</PERSON>, <PERSON ID="96858">Marie-Christine Vergiat</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ0177">Zadeva: Posredovanje informacij Parlamentu in Komisiji o odprtih vprašanjih v Svetu v zvezi z direktivo o azilnih postopkih</OBJECT><CONTENT><PARA>8. septembra je bilo predstavljeno poročilo Komisije Parlamentu in Svetu o izvajanju Direktive z dne 1. decembra 2005 o minimalnih standardih glede postopkov za priznanje in odvzem statusa begunca v državah članicah (KOM(2010)0465).</PARA><PARA>Iz tega poročila je jasno razvidno, da obstajajo razlike med postopki za odobritev azila v posameznih državah članicah. Že zaradi tega je nujna prenovitev direktive (2005/85/ES) iz leta 2005.</PARA><PARA>Obenem so nekatere države članice izrazile pomisleke v zvezi s sprejetjem usklajenega pristopa, zaradi česar je prišlo do popolne zamrznitve razprav in pogajanj o tem poročilu, kar ogroža uresničitev cilja ustanovitve skupnega azilnega sistema v EU do leta 2012.</PARA><PARA>Na tehničnem sestanku 29. septembra je Komisija tudi priznala, da nima bistvenih podatkov iz številnih držav članic, ki so vključene v izvajanje direktive iz leta 2005. To ji onemogoča, da bi Svetu pomagala pri reševanju odprtih vprašanj, ki zavirajo pogajanja.</PARA><PARA>Ali lahko Svet navede, katera so odprta vprašanja pri doseganju skupnega stališča v zvezi z direktivo o azilnih postopkih, vključno z utemeljitvami posameznih držav članic, da bi ponovno začeli pogajanja o tem pomembnem azilnem svežnju in dosegli zastavljeni rok?</PARA></CONTENT></QUEST>