<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000068">O-000068/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96852">Cornelia Ernst</PERSON>, <PERSON ID="28407">Willy Meyer</PERSON>, <PERSON ID="96646">Helmut Scholz</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000068">Zadeva: Sklep vlade ZDA o odpravi preklica sojenj na vojaških sodiščih v zalivu Guantanamo</OBJECT><CONTENT><PARA>Predsednik ZDA Barack Obama je 22. januarja 2009 odredil prekinitev vlaganja novih obtožb na vojaških sodiščih, s čimer je zamrznil sklep prejšnje vlade ZDA, ki je omogočal sojenje na vojaških sodiščih za osumljence, priprte v centru za pridržanje v zalivu Guantanamo. Zamrznitev je pomenila, da naj bi terorističnim osumljencem sodili na zveznih civilnih sodiščih na ozemlju celinske ZDA, predsednik Obama pa je tudi odredil zaprtje Guantanama v roku enega leta. Predsednik ZDA je 7. marca 2011 preklical dvoletno zamrznitev, s čimer je omogočil obnovitev sojenj na vojaških sodiščih, ter odredil, naj se spremeni zakonodaja, da bo dovoljena praksa neomejenega pridržanja pripornikov brez obtožbe, kot se dogaja v Guantanamu. Prav tako je bil vzpostavljen proces pregledovanja, ki bo omogočal ponovno obravnavo primerov po prvem letu in nato vsaka štiri leta. V Guantanamu je še vedno 172 pripornikov, od katerih naj bi na kazenskih ali vojaških sodiščih sodili približno 40. Od 11. septembra 2001 je bila na vojaških sodiščih obravnavana le peščica primerov, pri katerih so osumljenci večinoma priznali krivdo, medtem ko je bilo na civilnih sodiščih uspešnih več kot 170 sodnih pregonov. Evropski parlament je večkrat pozval k zaprtju centra za pridržanje Guantanamo in pozdravil zaustavitev procesov na vojaških sodiščih; ZDA je tudi pozval, naj tamkajšnjim pripornikom zagotovijo spoštovanje človekovih pravic in temeljnih svoboščin na podlagi mednarodne in ustavne zakonodaje ZDA ter naj se vsem pripornikom, zoper katere imajo ZDA zadostne dokaze, nemudoma pravilno, pravično in javno sodi na pristojnem, neodvisnem in nepristranskem sodišču, ter naj se v primeru obsodbe te pripornike napoti v zapore v ZDA.</PARA><PARA>Ali bo Komisija, zlasti pa visoka predstavnica EU za zunanje zadeve, vladi ZDA predstavila resno zaskrbljenost EU glede nedavnega sklepa o odpravi preklica sojenj na vojaških sodiščih, neomejenega pridržanja in neprestanega odlaganja zaprtja centra za pridržanje v zalivu? </PARA><PARA>Ali je Komisija kdaj koli opravila oceno vse ustrezne zakonodaje v državah članicah ter uradnih in neuradnih dogovorov med državami članicami in obveščevalnimi službami ZDA s stališča spoštovanja človekovih pravic?</PARA><PARA>Katere ukrepe in pobude bo Komisija, zlasti pa visoka predstavnica EU za zunanje zadeve, sprejela v zvezi z organi ZDA za rešitev tega vprašanja?</PARA></CONTENT></QUEST>