<QUEST VERSION="2"><TI><TI-INTRO>Vprašanje za čas za vprašanja <QREF QID="H-2010-0393">H-0393/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: september I 2010</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0393">Zadeva: Odkup in privatizacija grških bank</OBJECT><CONTENT><PARA>Banka Piraeus Bank želi pridobiti državni delež v Kmetijski banki Grčije (ATE) (77,31 %) in v poštni hranilnici (TT) (33,04 %), za obe banki pa ponuja skupni znesek 701 milijon EUR. V tem primeru gre za odgovor glavnih delničarjev banke Piraues Bank na spodbude vlade stranke PASOK, predstavnikov EU in MDS, ki so se zavzeli za oblikovanje močnejših bančnih skupin, ter za izkoriščanje prednosti mehanizma državne zaščite, ki ga predvideva memorandum o soglasju med EU, ECB in MDS. Vse grške banke so prejele znatne subvencije v okviru svežnja državne pomoči, vrednega 28 milijard EUR, pa tudi novega svežnja dodatnih 10 milijard EUR, ki sta ga zagotovila EU in MDS, grški državljani pa bodo morali ta znesek odplačati izjemno drago in pod izjemno strogimi pogoji. Delavci bodo morali plačati za združitev in privatizacijo bank ATE in TT, pa tudi za povečanje bančnih dobičkov, kar bo zlasti negativno vplivalo na prezadolžene male in srednje kmete, na proizvodna in predelovalna podjetja, ki so povezana z ATE, ter na delavce v bančnem sektorju.</PARA><PARA>Ali sta, glede na to, da so v skladu z navedenim memorandumom prihodki od prodaje državnega premoženja ocenjeni na 1 milijardo EUR za vsako izmed prihodnjih let, nakup in privatizacija bank v skladu s pogoji in napovedmi iz memoranduma, ki so ga skupaj oblikovali vlada stranke PASOK, EU, ECB in MDS?</PARA></CONTENT></QUEST>