<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0013">O-0013/09</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="1">Georg Jarzembowski</PERSON>, <PERSON ID="28167">Corien Wortmann-Kool</PERSON> in <PERSON ID="2247">Mathieu Grosch</PERSON>, v imenu skupine <GRPOL GRPOLID="1102">PPE-DE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0013">Zadeva: Analiza časa vožnje in časa počitka (uredba (ES) št. 561/2006)</OBJECT><CONTENT><PARA>Od leta 2006 veljata uredba (ES) št. 561/2006<FNREF FNIDREF="FN1"/> in direktiva 2006/22/ES<FNREF FNIDREF="FN2"/> o času vošnje in času počitka. Ta zakonodaja zelo podrobno določa usklajene predpise za izboljšanje varnosti v cestnem prometu in socialno zaščito voznikov tovornjakov ter za zagotovitev enakih pogojev za avtoprevoznike v Evropi. Zakonodaja o času vožnje in času počitka je bila v prvih letih od začetka veljavnosti deležna nemalo kritike med avtoprevozniki in vozniki tovornjakov. Kritizirani so številni vidiki od omejene prilagodljivosti, neživljenjskih ali nejasnih predpisov, različnih interpretacij in prekomernih kazni za sorazmerno majhne kršitve vse do nenehnih težav z digitalnim tahografom.</PARA><PARA>Komisija je dala nekatere pobude za zmanjšanje težav v zvezi z digitalnimi tahografi in kategorizacijo kršitev, vendar so številne resne težave povezane neposredno z zakonodajo o času vožnje in času počitka. Komisija je objavila nekatere smernice o teh težavah, vendar imajo te smernice v praksi omejen učinek.</PARA><PARA>Sedanja zakonodaja na žalost ne vsebuje določb o temeljiti analizi časa vožnje in časa počitka. Glede na težave v zvezi z obliko, interpretacijami in izvajanjem sedanjih predpisov bi bila analiza v letu 2009 izjemno koristna, hkrati pa bi to bilo najmanj, kar lahko Evropa stori, da bi svojim državljanom in podjetjem pokazala, da njihove težave jemlje resno.</PARA><PARA>1. Ali se Komisija zaveda težav, ki jih imajo avtoprevozniki in vozniki tovornjakov zaradi načina, kako je oblikovana sedanja zakonodaja o času vožnje in času počitka, in ali se zaveda prekomernih kazni za sorazmerno majhne kršitve?</PARA><PARA>2. Ali Komisija poleg težav z digitalnim tahografom priznava tudi druge težave v zvezi z določbami o času vožnje in času počitka?</PARA><PARA>3. Kaj je Komisija do zdaj storila, da bi omilila težave, ki nastajajo zaradi sedanje zakonodaje?</PARA><PARA>4. Ali Komisija namerava v letu 2009 začeti analizo sedanje zakonodaje o času vožnje in času počitka? Če ne, zakaj?</PARA><PARA>5. Katere druge dejavnosti načrtuje Komisija, da bi omilila te težave?</PARA><FN FNID="FN1">  UL L 102, 11.4.2006, str. 1.</FN><FN FNID="FN2">  UL L 102, 11.4.2006, str. 35.</FN></CONTENT></QUEST>