<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2006-0069">O-0069/06</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="1985">Pervenche Berès</PERSON>, v imenu <COMMITTEE COMMID="813">Odbora za ekonomske in monetarne zadeve</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0069">Zadeva: Razvoj združitev in prevzemov (M&amp;A) na evropskih borzah <BRK/></OBJECT><CONTENT><PARA>Kako Komisija ocenjuje konsolidacijo   in možnosti razvoja združitev in prevzemov na največjih evropskih borzah,   zlasti ko so pri tem udeležene ne samo evropske, ampak tudi ameriške   borze? <BRK/></PARA><PARA>Ali molk Komisije pomeni,   da Komisija obravnava stopnjevanje dejavnosti združitev in prevzemov   le kot vprašanje delničarjev zadevnih družb, ki imajo so lastnice platform   za trgovanje? Ali bi bilo primerno, da se jasno opredelijo evropski   javni interes in temeljni pogoji za dobro delovanje storitev trgovanja   in storitev po trgovanju (ob upoštevanju, med drugim, morebitnega vpliva   čezatlantskega združevanja na evropsko pravo družb in upravljanje družb)? <BRK/></PARA><PARA>Kako bi lahko konsolidacija   in možne (zlasti čezmejne in čezatlantske) kombinacije vplivale na učinkovitost   trgovanja, razporeditev naložb v evropskem gospodarstvu ter na stroške   in koristi evropskih izdajateljev, investitorjev, udeležencev na trgu   in delničarjev? <BRK/></PARA><PARA>Ali Komisija (ter zlasti   komisar Kroes in GD za konkurenco) že predvideva in pripravlja oceno   morebitnih združitev z vidika konkurenčnosti? Ali nacionalni organi   za konkurenco priznavajo obstoj očitne evropske razsežnosti tega razvoja   in da mora Evropska komisija usklajevati sprejemanje doslednih sodnih   odločb in sklepov ter pri tem prevzeti vodilno vlogo, kakor je predvideno   v pravilih o konkurenci? <BRK/></PARA><PARA>Kakšen bi bil vpliv   na regulatorni in nadzorni režim, zlasti če so vključeni partnerji iz   ZDA? Katere ukrepe sprejema Komisija pri spremljanju tega vpliva? Kako   Komisija razume pogoje, ki jih bodo regulatorni organi ZDA določili   za čezmejne združitve, in kakšen bo vpliv teh pogojev na evropske družbe,   zlasti v zvezi z upravljanjem družb, nadzornim režimom in pristojnostjo   na sodiščih ZDA? Ali bi se na primer uporabljala pravila Sarbanes-Oxley   o upravljanju družb? Kaj to pomeni za razvoj evropskega trga finančnih   storitev? <BRK/></PARA><PARA>Kakšna je povezava med   presojo vplivov in predvidenimi sklepi, glede katerih je Komisija obljubila,   da jih bo predstavila pred poletjem, v zvezi s storitvami po trgovanju   (izračun, izravnava in izpolnjevanje obveznosti)? Ali bi komisar lahko   bolj pojasnil, kaj namerava narediti s tem primerom?  <BRK/></PARA><PARA>Ali Komisija namerava   preučiti učinek možnosti vseevropskega trgovanja in konsolidacije izračuna,   izravnave in izpolnjevanja obveznosti na infrastrukturo Centralne in   Vzhodne Evrope za storitve po trgovanju?</PARA></CONTENT></QUEST>