<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0165">O-0165/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="34234">Antonyia Parvanova</PERSON>, <PERSON ID="97076">Corinne Lepage</PERSON>, <PERSON ID="97131">Giommaria Uggias</PERSON>, <PERSON ID="96825">Norica Nicolai</PERSON>, <PERSON ID="4554">Chris Davies</PERSON>, <PERSON ID="37324">Adina-Ioana Vălean</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0165">Zadeva: Nesreča s strupenim rdečim blatom na Madžarskem</OBJECT><CONTENT><PARA>4. oktobra 2010 je v tovarni aluminija v Ajki na Madžarskem popustil rezervoar in je orjaški val rdečega blata poplavil mesta in vasi v okolici, pri čemer je umrlo najmanj devet ljudi, veliko je bilo poškodovanih, povzročena pa je bila tudi škoda za okolje in zdravje ljudi v sosednjih državah, skozi katere teče reka Donava, ki pa je zaenkrat še ni mogoče oceniti. Ali lahko Komisija po tej nesreči odgovori na naslednja vprašanja:</PARA><PARA>1.  Ali je Komisiji znana količina svinca v rdečem blatu?</PARA><PARA>2.  Ali lahko Komisija navede, katera zaščitena območja na Madžarskem in v sosednjih državah so ali bodo prizadeta zaradi te nesreče?</PARA><PARA>3.  Ali je Komisija pripravljena podpreti prizadevanja za oceno vpliva težkih kovin, ki so stekle v reko Donavo in njene pritoke, na okolje in zdravje ljudi?</PARA><PARA>4.  Ali je Komisija glede na težave pri vlaganju zahtevkov za koriščenje solidarnostnega sklada EU, ki zagotavlja finančno pomoč v primeru tovrstnih naravnih nesreč, poenostavila dostop do tega finančnega instrumenta? Ali je Komisija pripravljena poenostaviti postopke vlaganja zahtevkov in dodeljevanja finančnih sredstev? </PARA><PARA>5.  Katere praktične ukrepe je sprejela Komisija, da bi zagotovila korektno izvajanje ustreznih določb zakonodaje v državah članicah (npr. v zvezi s pregledi kakovosti na kraju samem)? Katere človeške in finančne vire ima GD za okolje na voljo za zagotovitev in okrepitev pravilnega izvajanja te zakonodaje?</PARA><PARA>6.  Ali Komisija razmišlja o pripravi posebnih strategij za ukrepanje v izrednih razmerah, s katerimi bi preprečili takšne nesreče oziroma se bolje odzvali nanje?</PARA></CONTENT></QUEST>