<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2007-0071">O-0071/07</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="2107">Jan Andersson</PERSON>, v imenu <COMMITTEE COMMID="814">Odbora za zaposlovanje in socialne zadeve</COMMITTEE>, <PERSON ID="1985">Pervenche Berès</PERSON>, v imenu <COMMITTEE COMMID="813">Odbora za ekonomske in monetarne zadeve</COMMITTEE></TI-AUTHOR><TI-DEST>za Svet</TI-DEST></TI><OBJECT OBJID="OBJ0071">Zadeva: Sporočilo Komisije: Evropski interes: uspeh v času globalizacije (KOM(2007)0581 konč.)</OBJECT><CONTENT><PARA>Kaj namerava Svet storiti za vključenost in prepoznavnost socialne razsežnosti lizbonske strategije, še zlasti v integriranih smernicah? Kako se namerava bolj posvetiti dejavnemu vključevanju in enakim možnostim za vse, spodbuditi ustrezno socialno zaščito in si še bolj prizadevati za odpravo revščine?</PARA><PARA>Kakšni so načrti Sveta za odpravo velikih razlik, ki obstajajo med državami članicami pri izvajanju smernic zaposlovanja in njihovi učinkovitosti? Kako bo zagotovil, da bodo države članice v večjem obsegu uporabljale kazalnike in cilje evropske strategije zaposlovanja ter izvajale vseživljenjsko učenje z instrumenti in ukrepi, zastavljenimi v evropskem paktu za mlade in evropskem paktu za enakost med spoloma? Namerava Svet te zaveze vključiti v integrirane smernice in s tem spodbuditi skladnejšo in učinkovitejšo evropsko strategijo zaposlovanja?</PARA><PARA>Kako namerava v okviru lizbonske strategije in nacionalnih reformnih programov spodbuditi dejavno sodelovanje nacionalnih parlamentov, regionalnih in lokalnih oblasti ter socialnih partnerjev?</PARA><PARA>Kako bi Svet ocenil učinek in pomen integriranih smernic? Ali vplivajo na pripravljenost držav članic za reformo gospodarstva in trga dela? Če Svet ta gospodarski instrument ocenjuje kot ustreznega, kako namerava poskrbeti za nadaljnje skladno usmerjanje držav članic pri novih izzivih, kot so finančna kriza, podnebne spremembe in usklajevanje reform, ki potekajo v državah članicah?</PARA><PARA>Kako Svet ocenjuje vpliv naložb neodvisnih skladov iz tretjih držav na gospodarstvo EU, zlasti kadar te države omejujejo ali onemogočajo naložbe skladov EU v svoja gospodarstva? Bi bili potrebni novi ukrepi za to, da bi se EU v konkurenčnem smislu izenačila s temi tretjimi državami?</PARA><PARA>Evropski svet pozivamo, da na vrhunskem srečanju oktobra 2007 in marca 2008 uskladi različne gospodarske instrumente in poskrbi za celovit odgovor na zunanje in notranje izzive. Kako bi bilo mogoče po mnenju Sveta ta cilj uresničiti, še zlasti s sedanjimi gospodarskimi instrumenti?</PARA></CONTENT></QUEST>