<QUEST><TI><TI-INTRO>USTNO VPRAŠANJE <QREF QID="H-2010-0019">H-0019/10</QREF></TI-INTRO><TI-SESSION>v času vprašanj, na delnem zasedanju februarja 2010</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložila <PERSON ID="96681">Vilija Blinkevičiūtė</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0019">Zadeva: Zagotavljanje minimalnih socialnih standardov v boju proti socialni izključenosti v EU</OBJECT><CONTENT><PARA>V skladu s sklepom Evropskega parlamenta in Sveta št. 1098/2008/ES<FNREF/> z dne 22. oktobra 2008 je bilo leto 2010 proglašeno za evropsko leto boja proti revščini in socialni izključenosti, da se tako podpre boj Evropske unije proti socialni izključenosti. Na podlagi tega sklepa je Evropska komisija 1. decembra 2008 izdelala strateški dokument, v katerem se je zavezala, da si bo prizadevala za izvedbo najpomembnejših prednostnih nalog Evropske unije v boju proti revščini in socialni izključenosti.</PARA><PARA>Trenutno približno 80 milijonov Evropejcev živi pod pragom revščine in skuša preživeti gospodarsko in social no krizo. Katere ukrepe misli sprejeti Komisija za zagotovitev minimalnih socialnih standardov v celotni Evropski uniji kot poglavitni ukrep socialne politike, ki naj vsakemu državljanu Evropske unije zagotovi minimalno raven socialnih storitev? Minimalna raven socialnih storitev bi morala biti enotna za celotno Evropsko unijo, kar bi prispevalo k izboljšanju ravni socialne varnosti.</PARA><FN FNID="FN1">  UL L 298, 7.11.2008, str. 20.</FN></CONTENT></QUEST>