<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0082">O-0082/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložil <PERSON ID="2295">Hannes Swoboda</PERSON>, v imenu skupine <GRPOL GRPOLID="1103">PSE</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0082">Zadeva: Nadzor cen energije</OBJECT><CONTENT><PARA>V zadnjih mesecih so se cene nafte močno dvignile in dosegle najvišjo raven po 70-ih letih prejšnjega stoletja ter sprožile proteste avtoprevoznikov, kmetov, ribičev in drugih. Poleg tega je verjetno, da bodo cene, kljub nedavnemu padcu, srednjeročno in dolgoročno ostale visoke. <BRK/></PARA><PARA>Vidiki strukturne reforme: Kakšni   ukrepi so predvideni, da bi se prekinila neupravičena neposredna povezava   med cenami elektrike in nafte? Kakšna je raven konkurenčnosti v sektorju?   Kakšne so predhodne ugotovitve/možnosti posvetovanja glede revizije   obstoječe zakonodaje o varnostnih zalogah nafte? <BRK/></PARA><PARA>Vidika špekulacij in   oblikovanja cen: Kako bi bilo mogoče naftne trge napraviti bolj pregledne?   Kako špekulacije s ceno nafte vplivajo na finančne trge? So naftne družbe   znižale cene goriva po nedavnem znižanju cen nafte? Ali obstaja simetričnost   med cenami goriva in cenami nafte? <BRK/></PARA><PARA>Vidiki energetske učinkovitosti,   spodbujanja obnovljivih virov energije in raznolikosti virov energije:   Kaj bo storjeno, da se odločneje odgovori na vprašanje energetske učinkovitosti,   vključno z načini spodbujanja boljšega izvajanja obstoječe zakonodaje   v državah članicah? Kakšni ukrepi so predvideni za povečanje naložb   v financiranje tehnologij in raziskav nadomestnih energetskih virov? <BRK/></PARA><PARA>Vidiki energetske varnosti   in zunanje politike: Kateri so cilji dialoga s ključnimi proizvajalkami,   kot so Rusija, Norveška in organizacija OPEC, in kakšni so ukrepi za   zagotavljanje ustreznega dostopa do varne in dostopne oskrbe z energijo?   Kakšna pomoč bo namenjena državam v razvoju, ki so uvoznice nafte, da   razvijejo alternative fosilnim gorivom? <BRK/></PARA><PARA>Makroekonomski in socialni   vidiki: Vpliv višjih cen energentov na inflacijo je prispeval k odločitvi   Evropske centralne banke, da zviša obrestne mere. Kakšni ukrepi bodo   sprejeti za a) zaščito ranljivih skupin in za b) ublažitev negativnih   makroekonomskih in socialnih posledic višjih cen energentov? Kje so   najboljše prakse, povezane s „kratkoročnimi in usmerjenimi ukrepi“,   in kakšni so njihovi rezultati?</PARA></CONTENT></QUEST>