<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000141">O-000141/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96825">Norica Nicolai</PERSON>, <PERSON ID="97019">Ivo Vajgl</PERSON>, <PERSON ID="97230">Kristiina Ojuland</PERSON>, <PERSON ID="4335">Marielle De Sarnez</PERSON>, <PERSON ID="96945">Marietje Schaake</PERSON>, <PERSON ID="4274">Olle Schmidt</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000141">Zadeva: Razmere v Gorskem Karabahu</OBJECT><CONTENT><PARA>V zadnjih mesecih je napredek v tem dolgotrajnem konfliktu v regiji Gorski Karabah boren kljub številnim nedavnim srečanjem na visoki ravni, v katerih sta se obe strani obvezali, da bosta rešili vsa pereča vprašanja o tem sporu na miroljuben način in s krepitvijo režima prekinitve ognja na spornem območju.</PARA><PARA>Po nekaterih poročilih sta Armenija in Azerbajdžan kupila novo orožje. Te razmere niso ugodne za dosego sprave in povzročajo povečanje napetosti po vsem južnem Kavkazu.</PARA><PARA>Komisija je v svojem sporočilu o evropski sosedski politiki z dne 25. maja 2011 izrazila pripravljenost za večjo udeležbo pri dejavnostih, kjer še ni prisotna, na primer v skupini OVSE iz Minska o spopadih v Gorskem Karabahu. Sporočilo se tudi sklicuje na namen Evropske unije, da močneje podpre utrjevanje zaupanja in pomoč odcepljenim ozemljem, mednarodna prizadevanja in strukture, povezane s spopadi, ter ko bo ta stopnja dosežena, izvajanje poravnalnih ukrepov.</PARA><PARA>Ali je visoka predstavnica in podpredsednica Komisije pripravila konkretne predloge o tem, kako namerava Evropska unija prevzeti večjo vlogo v skupini OVSE iz Minska ter okrepiti svojo podporo trajnostni rešitvi konflikta v Gorskem Karabahu? S katerimi ukrepi namerava Evropska unija preprečiti zaostritev konflikta? Ali je pripravila strategijo za nepredvidene možnosti, ko bi ena od sprtih strani prekršila dogovor o prenehanju ognja iz Biškeka?</PARA></CONTENT></QUEST>