<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000070">O-000070/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96821">Rui Tavares</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000070">Zadeva: Ustrezen odziv na migracijske tokove v severni Afriki in v južnem Sredozemlju</OBJECT><CONTENT><PARA>Val političnih revolucij v severni Afriki spremljajo tudi migracijski tokovi, saj ljudje bežijo pred nestabilnostjo in nasiljem, sploh v primeru Libije. Zaenkrat ti premiki zadevajo predvsem samo regijo (Tunizija, Egipt in Alžirija). Kljub temu pa naj bi nekaj tisoč ljudi (zlasti Tunizijci in nedavno še Eritrejci) prispelo tudi na obale Lampeduse.</PARA><PARA>Ali lahko, glede na to, da ta gibanja pozivajo k solidarnosti tako sosednje države kot Evropsko unijo, Komisija pojasni:</PARA><PARA>1.  Kako namerava pomagati državam v regiji pri obvladovanju razmer in pri podpori tistih, ki ne morejo zapustiti regije in bi lahko zahtevali mednarodno zaščito? </PARA><PARA>2.  Kaj namerava storiti glede na kritični položaj migrantov in beguncev na Lampedusi in območju reke Evros, da bosta Italija in Grčija izvajali Direktivo o začasni zaščiti iz leta 2001 (2001/55/ES) in Direktivo o sprejemu iz leta 2003 (2003/9/ES)?</PARA><PARA>3.  Kaj namerava glede na izjemno ranljivi položaj mladoletnikov brez spremstva, ki naj bi prihajali na Lampeduso, zagotoviti ustrezno zaščito te skupine?</PARA><PARA>4.  Kaj namerava storiti glede premestitve beguncev v EU in znotraj različnih držav članic, sploh kar zadeva prosilce, ki zahtevajo mednarodno zaščito?</PARA><PARA>5.  Kako namerava vzpostaviti učinkovitejše solidarnostne mehanizme med državami članicami?</PARA><PARA>6.  Kaj namerava dolgoročno storiti, da zagotovi, da se skupni azilni sistem EU vzpostavi do leta 2012?</PARA></CONTENT></QUEST>